**Agyő, nagy Ő! (2007)**
(The Heartbreak Kid)
Színes, szinkronizált amerikai vígjáték, 120 perc
Szereplők: Ben Stiller, Michelle Monaghan, Jerry Stiller, Malin Akerman, Carlos Mencia
Rendező: Peter Farrelly, Bobby Farrelly
Forgalmazza: UIP-Duna
Mozipremier: 2007. november 1.

**Filmleírás:**
Eddie, történetünk főhőse nem akar nősülni. Amikor azonban megismerkedik Lilával, nem sok idő után meggondolja magát, s hamarosan összeházasodnak. Már a nászúton nyilvánvalóvá válik, hogy nem illenek egymáshoz. Eddie ráadásul megismerkedik Mirandával, akibe beleszeret. Bevallani azonban nem meri azt, hogy nős és éppen nászúton van, s innentől kezdve egyik hazugság követi a másikat, amelyből képtelen kilépni. Meg lehet-e állítani a hazugságok láncolatát, vagy az események mindig magukkal sodorják az embert?
A film az őszinteség, s a hazugság következményeinek témáját bontogatja néha vicces, máskor igencsak kíméletlen módon

Korosztályi javaslat: csak 16 éven felülieknek! Mindenképpen nézzük meg vetítés előtt a filmet, mert lehetséges, hogy a csoport ismeretében, csak 18 év fölötti ifjúsági gyülekezethez visszük be.

**Földolgozási javaslatok**
**Téma:** Tetteink következménye ― a hazugság
**Megfigyelési szempontok:**

* Hol találunk olyan pontot/pontokat a filmben, amikor Eddie megállíthatná az események láncolatát?
* Mennyire befolyásolják Eddie cselekedeteit a körülötte lévők?

**Játék:** “Mi lenne, haâ€¦?”

**Forrás:** -
**Körülmények:** 4-5 fős csoportok, szerepjáték.
**Eszközök:** -
**Leírás:** Minden csoportnak ki kell választania a film egy tetszőleges jelenetét, mely szerintük fordulópontot jelentett. Ezt a jelenetet kell úgy átírniuk, majd eljátszaniuk, hogy az események megváltozzanak, a hazugságból őszinteség legyen. Mindenképpen hívjuk fel a figyelmüket arra, hogy ne a könnyű megoldásokat keressék, hanem képzeljék el, hogy a valóságban hogyan lehetne egy-egy ilyen helyzetet megoldani. Lehetőleg az előkészítésre, közös átgondolásra legalább 5 percet adjunk a csoportoknak.

**Igemagyarázathoz, beszélgetéshez alkalmazható igehelyek:**
Mt 5,37: “A ti beszédetekben az igen legyen igen, a nem pedig nem, ami pedig túlmegy ezen, az a gonosztól van.”
Ef 4,25: “Ezért tehát vessétek le a hazugságot és mondjatok igazat, mindenki a felebarátjának, mivelhogy tagjai vagyunk egymásnak.”